આ અંગે પ્રાપ્ત માહિતી મુજબ, ગીર અભ્યારણ્યમાં ગીર પૂર્વ વન વિભાગ હેઠળ આવતી દલખાણીયા ફોરેસ્ટ રેન્જમાંથી ત્રણ દિવસમાં ત્રણ સિંહોના કોહવાયેલી હાલતમાં મૃતદેહો મળ્યા છે. ગીર પૂર્વ વિભાગના અધિકારીના જણાવ્યા પ્રમાણે છેલ્લા ત્રણ દિવસ ત્રણ સિંહોના મૃતદેહ મળી આવ્યા છે. આ ત્રણેય મૃતદેહો દલખાણિયા રેન્જમાંથી વિડી વિસ્તારમાંથી મળી આવ્યા છે. બે દિવસ પહેલા સિંહોના બે મૃતદેહો મળી આવ્યા છે અને એક સિંહનો મૃતદેહ બુધવારે સાંજે મળી આવ્યો છે. મૃત્યુ પામનાર સિંહોની ઉંમરમાં, એકની ઉંમર એક વર્ષ, એકની ઉંમર ત્રણથી પાંચ વર્ષ અને એક સિંહની ઉંમર પાંચથી સાત વર્ષની અંદાજવામાં આવી રહી છે.